CELEX: 32010L0081
Language: da
Date: 2010-11-25 00:00:00
Title: Kommissionens direktiv 2010/81/EU af 25. november 2010 om ændring af Rådets direktiv 91/414/EØF for så vidt angår udvidet anvendelse af aktivstoffet 2-phenylphenol EØS-relevant tekst

26.11.2010   
            
            
               DA
            
            
               Den Europæiske Unions Tidende
            
            
               L 310/11
            
         KOMMISSIONENS DIREKTIV 2010/81/EU
   af 25. november 2010
   om ændring af Rådets direktiv 91/414/EØF for så vidt angår udvidet anvendelse af aktivstoffet 2-phenylphenol
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 91/414/EØF af 15. juli 1991 om markedsføring af plantebeskyttelsesmidler (1), særlig artikel 6, stk. 1, og
   ud fra følgende betragtninger:
   
               (1)
            
            
               Ved Kommissionens direktiv 2009/160/EU (2) blev 2-phenylphenol optaget som aktivstof i bilag I til direktiv 91/414/EØF med den særlige bestemmelse, at medlemsstaterne kun måtte tillade stoffet anvendt som fungicid inden døre i lukkede brusekamre (»drenchers«) efter høst.
            
         
               (2)
            
            
               Den 18. juni 2010 forelagde anmelderen oplysninger om andre anvendelsessystemer, herunder voksbehandling, behandling ved dypning og behandling ved hjælp af et skumgardin, så begrænsningen med hensyn til lukkede brusekamre kan ophæves.
            
         
               (3)
            
            
               Spanien, der er udpeget til at være rapporterende medlemsstat i henhold til Kommissionens forordning (EF) nr. 2229/2004 (3), vurderede de supplerende oplysninger og forelagde den 30. juli 2010 Kommissionen et tillæg til udkastet til vurderingsrapport om 2-phenylphenol, der blev rundsendt til de andre medlemsstater og til Den Europæiske Fødevaresikkerhedsautoritet (EFSA) med henblik på fremsættelse af bemærkninger. Der blev i de indsendte bemærkninger ikke nævnt problematiske forhold, og de andre medlemsstater og EFSA har ikke påpeget forhold, der kunne udelukke den udvidede anvendelse. Udkastet til vurderingsrapport og ovennævnte tillæg er blevet behandlet af medlemsstaterne og Kommissionen i Den Stående Komité for Fødevarekæden og Dyresundhed, og behandlingen blev afsluttet den 28. oktober 2010 med Kommissionens reviderede vurderingsrapport om 2-phenylphenol.
            
         
               (4)
            
            
               De nye data om anvendelsesteknikker, der blev forelagt af anmelderen, og den nye vurdering foretaget af den rapporterende medlemsstat viser, at plantebeskyttelsesmidler, der indeholder 2-phenylphenol, kan forventes generelt at opfylde kravene i artikel 5, stk. 1, litra a) og b), i direktiv 91/414/EØF, især med hensyn til den indendørs anvendelse som fungicid efter høst, der var omhandlet i det oprindelige dossier, og som er undersøgt og udførligt beskrevet i Kommissionens reviderede vurderingsrapport. Det er derfor ikke længere nødvendigt at begrænse anvendelsen af 2-phenylphenol til lukkede brusekamre, jf. direktiv 91/414/EØF som ændret ved direktiv 2009/160/EU.
            
         
               (5)
            
            
               Uanset denne konklusion bør der indhentes yderligere oplysninger om visse specifikke forhold. I henhold til artikel 6, stk. 1, i direktiv 91/414/EØF kan der fastsættes betingelser for optagelsen af et stof i bilag I. Det bør derfor kræves, at anmelderen forelægger yderligere oplysninger til bekræftelse af de restkoncentrationer, der opstår som følge af andre anvendelsesteknikker end anvendelse i brusekamre.
            
         
               (6)
            
            
               Det bør desuden også kræves, at medlemsstaterne er særligt opmærksomme på at beskytte brugere og arbejdstagere og sikre, at anvendelsesbetingelserne foreskriver anvendelse af personlige værnemidler.
            
         
               (7)
            
            
               Direktiv 91/414/EØF bør derfor ændres i overensstemmelse hermed.
            
         
               (8)
            
            
               Foranstaltningerne i dette direktiv er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET DETTE DIREKTIV:
   Artikel 1
   Bilag I til direktiv 91/414/EØF ændres som angivet i bilaget til nærværende direktiv.
   Artikel 2
   Medlemsstaterne vedtager og offentliggør senest den 31. december 2010 de love og administrative bestemmelser, der er nødvendige for at efterkomme dette direktiv. De tilsender straks Kommissionen disse love og bestemmelser med en sammenligningstabel, som viser sammenhængen mellem de pågældende love og bestemmelser og dette direktiv.
   De anvender disse love og bestemmelser fra den 1. januar 2011.
   Lovene og bestemmelserne skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.
   Artikel 3
   Dette direktiv træder i kraft dagen efter offentliggørelsen i Den Europæiske Unions Tidende.
   Artikel 4
   Dette direktiv er rettet til medlemsstaterne.
   
      Udfærdiget i Bruxelles, den 25. november 2010.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EFT L 230 af 19.8.1991, s. 1.
   
      (2)  EUT L 338 af 19.12.2009, s. 83.
   
      (3)  EUT L 379 af 24.12.2004, s. 13.
   
      BILAG
      I bilag I til direktiv 91/414/EØF affattes række 305 således:
      
         
                     Nr.
                  
                  
                     Almindeligt anvendt navn, identifikationsnr.
                  
                  
                     IUPAC-navn
                  
                  
                     Renhed (1)
                     
                  
                  
                     Ikrafttrædelse
                  
                  
                     Udløbsdato for stoffets optagelse i listen
                  
                  
                     Særlige bestemmelser
                  
               
                     »305
                  
                  
                     2-phenylphenol (også salte heraf, f.eks. natriumsalt)
                     CAS-nr. 90-43-7
                     CIPAC-nr.: 246
                  
                  
                     
                        Biphenyl-2-ol
                     
                  
                  
                     ≥ 998 g/kg
                  
                  
                     1. januar 2010
                  
                  
                     31. december 2019
                  
                  
                     DEL A
                     Må kun tillades anvendt som fungicid inden døre efter høst.
                     DEL B
                     Med henblik på gennemførelsen af de ensartede principper i bilag VI skal der tages hensyn til konklusionerne i den reviderede vurderingsrapport om 2-phenylphenol, særlig tillæg I og II, som færdigbehandlet i Den Stående Komité for Fødevarekæden og Dyresundhed den 27. november 2009 og som ændret af Den Stående Komité for Fødevarekæden og Dyresundhed den 28. oktober 2010.
                     Ved denne samlede vurdering skal medlemsstaterne:
                     
                                 —
                              
                              
                                 være særligt opmærksomme på at beskytte brugere og arbejdstagere og sikre, at anvendelsesbetingelserne foreskriver anvendelse af personlige værnemidler
                              
                           
                                 —
                              
                              
                                 være særligt opmærksomme på at indføre en passende affaldsforvaltningspraksis for håndtering af den affaldsopløsning, der resterer efter anvendelse, herunder rensevandet i brusesystemet og andre anvendelsessystemer. Medlemsstater, der tillader udledning af spildevand i kloaksystemet, sørger for, at der foretages en lokal risikovurdering.
                              
                           De berørte medlemsstater sikrer, at anmelderen forelægger Kommissionen:
                     
                                 —
                              
                              
                                 yderligere oplysninger om muligheden for huddepigmentering hos arbejdstagere og forbrugere som følge af eventuel eksponering for metabolitten 2-phenylhydroquinon (PHQ) på citrusskal
                              
                           
                                 —
                              
                              
                                 yderligere oplysninger til bekræftelse af, at den analysemetode, der anvendes under undersøgelserne for restkoncentrationer, viser de korrekte restkoncentrationer af 2-phenylphenol, PHQ og konjugaterne heraf.
                              
                           De sørger for, at anmelderen fremlægger disse undersøgelser for Kommissionen senest den 31. december 2011.
                     De berørte medlemsstater sørger desuden for, at anmelderen forelægger Kommissionen yderligere oplysninger til bekræftelse af de restkoncentrationer, der opstår som følge af andre anvendelsesteknikker end anvendelse i brusekamre.
                     Medlemsstaterne sørger for, at anmelderen fremlægger disse oplysninger for Kommissionen senest den 31. december 2012.«
                  
               
      
         (1)  Yderligere oplysninger om aktivstoffets identitet og specifikation fremgår af den reviderede vurderingsrapport.